CELEX: 62011FN0063
Language: da
Date: 2011-06-01 00:00:00
Title: Sag F-63/11: Sag anlagt den 1. juni 2011 — ZZ mod Kommissionen

30.7.2011   
            
            
               DA
            
            
               Den Europæiske Unions Tidende
            
            
               C 226/32
            
         Sag anlagt den 1. juni 2011 — ZZ mod Kommissionen
   (Sag F-63/11)
   2011/C 226/64
   Processprog: fransk
   
      Parter
   
   
      Sagsøger: ZZ (ved advokaterne S. Rodrigues, A. Blot og C. Bernard-Glanz)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af den stiltiende afgørelse om ikke at forlænge sagsøgerens kontrakt som midlertidig ansat.
   
      Sagsøgerens påstande
   
   
               —
            
            
               Annullation af den stiltiende afgørelse truffet den 12. august 2010 af OLAF’s generaldirektør i dennes egenskab af ansættelsesmyndighed om ikke at forlænge sagsøgerens kontrakt, således som det bl.a. fremgår af det manglende svar på den ansøgning, som sagsøgeren fremsendte til ham den 12. april 2011.
            
         
               —
            
            
               Om fornødent annullation af ansættelsesmyndighedens afgørelse af 22. februar 2011 om afslag på den klage, som sagsøgeren havde indgivet på grundlag af vedtægtens artikel 90, stk. 2.
            
         
               —
            
            
               Følgelig genindsættes sagsøgeren i den stilling, som han bestred i OLAF, i forbindelse med en forlængelse af hans kontrakt i overensstemmelse med de vedtægtsmæssige krav.
            
         
               —
            
            
               Subsidiært, og i tilfælde af, at sagsøgeren ikke får medhold i ovenfor nævnte påstand om genansættelse, tilpligtes sagsøgte at erstatte det af sagsøgeren lidte økonomiske tab, som foreløbigt og efter billighed opgøres til forskellen mellem den aflønning, som sagsøgeren oppebar som midlertidig ansat i OLAF og oppebærer i den stilling, som han p.t. bestrider (dvs. ca. 3 000 EUR pr. måned), i det mindste i en periode svarende til varigheden af hans oprindelige kontrakt (4 år), og i længere tid i det tilfælde, hvor nævnte kontrakt var blevet forlænget en tredje gang, hvilket ville give ham ret til en kontrakt på ubestemt tid.
            
         
               —
            
            
               Under alle omstændigheder tilpligtes sagsøgte at betale et beløb, som foreløbigt og efter billighed kan opgøres til 5 000 EUR i erstatning for det ikke-økonomiske tab, med tillæg af morarenter i henhold til den lovbestemte rentesats fra den dato, hvor der afsiges dom i sagen.
            
         
               —
            
            
               Europa-Kommissionen tilpligtes at betale sagens omkostninger.